

**GULBENES NOVADA PAŠVALDĪBA**

Reģ. Nr. 90009116327

Ābeļu iela 2, Gulbene, Gulbenes nov., LV-4401

Tālrunis 64497710, mob.26595362, e-pasts: dome@gulbene.lv , [www.gulbene.lv](http://www.gulbene.lv)­­­­­­­­­­­

**Izglītības, kultūras un sporta komitejas PROTOKOLS**

Administrācijas ēka, Ābeļu iela 2, Gulbene, atklāta sēde

**2024. gada 20. novembrī Nr.11**

Sēde sasaukta 2024.gada 15.novembrī plkst. 11:24

Sēdi atklāj 2024.gada 20.novembrī plkst. 11:00

**Sēdi vada** - Izglītības, kultūras un sporta komitejas priekšsēdētājs Anatolijs Savickis

**Protokolē -** Gulbenes novada Centrālās pārvaldes Kancelejas pārzine Vita Baškere

**Piedalās deputāti (komitejas locekļi)**: Gunārs Babris, Ainārs Brezinskis (attālināti), Aivars Circens, Atis Jencītis, Ivars Kupčs

**Nepiedalās deputāti (komitejas locekļi)**: Lāsma Gabdulļina

**Piedalās deputāti (nav komitejas locekļi)**: Guna Švika

**Pašvaldības administrācijas darbinieki un interesenti klātienē:** izpilddirektore Antra Sprudzāne; skatīt sarakstu pielikumā

**Pašvaldības administrācijas darbinieki un interesenti attālināti:** skatīt sarakstu pielikumā

Komitejas sēdei tika veikts videoieraksts, pieejams:

https://drive.google.com/drive/u/0/folders/11WIatzjcoAezB9UL4pcVjlIA9kUoxAkQ ([Izglītības, kultūras un sporta komiteja (2024/11/20 10:50 EET-Recording)](https://drive.google.com/open?id=17cW-zxhTRoBu2GXbW3r5fktucYvF-qgW&usp=drive_copy) 250,7 MB

**DARBA KĀRTĪBA:**

**0. Par darba kārtības apstiprināšanu**

**1. Par nodibinājuma “Gulbenes Olimpiskais centrs” valdes iecelšanu**

**0.**

**Par darba kārtības apstiprināšanu**

ZIŅO: Anatolijs Savickis

LĒMUMA PROJEKTU SAGATAVOJA: Vita Baškere

DEBATĒS PIEDALĀS: nav

Izglītības, kultūras un sporta komiteja atklāti balsojot:

ar 6 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Gunārs Babris, Ivars Kupčs), "Pret" – nav, "Atturas" – nav, "Nepiedalās" – nav, NOLEMJ:

APSTIPRINĀT 2024.gada 20.novembra Izglītības, kultūras un sporta komitejas sēdes darba kārtību.

**1.**

**Par nodibinājuma “Gulbenes Olimpiskais centrs” valdes iecelšanu**

ZIŅO: Lauris Krēmers

LĒMUMA PROJEKTU SAGATAVOJA: Laima Priedeslaipa

DEBATĒS PIEDALĀS: Lauris Krēmers, Arnis Šķēls, Anatolijs Savickis, Ivars Kupčs

Izglītības, kultūras un sporta komiteja atklāti balsojot:

ar 6 balsīm "Par" (Ainārs Brezinskis, Aivars Circens, Anatolijs Savickis, Atis Jencītis, Gunārs Babris, Ivars Kupčs), "Pret" – nav, "Atturas" – nav, "Nepiedalās" – nav, NOLEMJ:

Virzīt izskatīšanai domes sēdē lēmumprojektu:

**Par nodibinājuma “Gulbenes Olimpiskais centrs” valdes iecelšanu**

Gulbenes novada pašvaldībā 2024.gada 11.novembrī saņemts nodibinājuma “Gulbenes Olimpiskais centrs” 2024.gada 11.novembra iesniegums Nr.GOC/24/1, ar kuru informē, ka pamatojoties uz nodibinājuma “Gulbenes Olimpiskais centrs” statūtu 7.1.apakšpunktu, ieceltajai nodibinājuma valdei ir beidzies termiņš.

Saskaņā ar Biedrību un nodibinājumu likuma 93.panta pirmo daļu nodibinājuma pārvaldes institūcija ir valde. Pamatojoties uz Biedrību un nodibinājuma likuma 94.panta trešo daļu, valdē jābūt vismaz trim valdes locekļiem; ja saskaņā ar nodibinājuma statūtiem ir izveidota un darbojas cita pārvaldes institūcija, kura sastāv vismaz no trim locekļiem un kuras uzdevumos ietilpst valdes darbības pārraudzība, valdes sastāvā var būt viens valdes loceklis.

Saskaņā ar Biedrību un nodibinājumu likuma 95.panta otro daļu lēmumu par turpmākajām izmaiņām valdes sastāvā, kā arī valdes locekļu atsaukšanu pieņem statūtos noteiktajā kārtībā. Savukārt Biedrību un nodibinājumu likuma 95.panta ceturtā daļa nosaka, ka valdes locekļa iecelšana vai viņa pilnvaru izbeigšanās piesakāma ierakstīšanai reģistrā; ja saskaņā ar statūtiem lēmumu par valdes locekļa iecelšanu vai atsaukšanu pieņem cita pārvaldes institūcija, pieteikumam pievienojams attiecīgais institūcijas lēmums, kā arī valdes locekļa rakstveida piekrišana būt par valdes loceklis.

Saskaņā ar nodibinājuma “Gulbenes Olimpiskais centrs” statūtu 7.1.apakšpunktu valde sastāv no trīs valdes locekļiem, kurus uz četriem gadiem ieceļ nodibinājuma “Gulbenes Olimpiskais centrs” dibinātājs ar vienkāršu balsu vairākumu. Pamatojoties uz šo statūtu 7.2.apakšpunktu, lēmumu par valdes locekļu iecelšanu un atcelšanu ar vienkāršu balsu vairākumu pieņem dibinātājs. Saskaņā ar šo statūtu 7.5.apakšpunktu valdes locekļi pārstāv nodibinājumu “Gulbenes Olimpiskais centrs” kopīgi.

Ar Gulbenes novada pašvaldības domes 2020.gada 29.oktobra lēmumu Nr.GND/2020/962 “Par nodibinājuma “Gulbenes Olimpiskais centrs” valdes iecelšanu” (protokols Nr.19, 136.p.) tika nolemts iecelt nodibinājuma “Gulbenes Olimpiskais centrs” valdi uz četriem gadā šādā sastāvā: Daumants Dreiškens, Lauris Krēmers, Arnis Šķēls.

Ņemot vērā, ka valdē iecelto personu pilnvaru termiņš ir beidzies, dibinātājam saskaņā ar statūtiem ir nepieciešams iecelt jaunu valdi, kas sastāv no trīs valdes locekļiem un kuriem ir tiesības nodibinājumu pārstāvēt tikai kopīgi.

Gulbenes novada pašvaldībā 2024.gada 19.novembrī saņemts Daumanta Dreiškena 2024.gada 19.novembra iesniegums (Gulbenes novada pašvaldībā reģistrēts ar Nr.GND/5.10/24/2344-D), ar kuru viņš izsaka savu piekrišanu būt par valdes locekli nodibinājumā “Gulbenes Olimpiskais centrs”.

Gulbenes novada pašvaldībā 2023.gada 14.novembrī saņemts Laura Krēmera 2024.gada 14.novembra iesniegums (Gulbenes novada pašvaldībā reģistrēts ar Nr.GND/5.10/24/2327-K), ar kuru viņš izsaka savu piekrišanu būt par valdes locekli nodibinājumā “Gulbenes Olimpiskais centrs”.

Izvērtējot Gulbenes novada Sporta pārvaldes vadītāja Laura Krēmera amatu savienošanu, konstatējams, ka saskaņā ar likuma “Par interešu konflikta novēršanu valsts amatpersonu darbībā” 7.panta ceturto daļu publiskas personas iestādes vadītājs papildus šā likuma 6.panta ceturtajā daļā noteiktajam var savienot valsts amatpersonas amatu ar amatu nodibinājumā. Likums “Par interešu konflikta novēršanu valsts amatpersonu darbībā” neparedz šo amatu savienošanai nepieciešamību saņemt valsts amatpersonas vai koleģiālās institūcijas rakstveida atļauju, kura attiecīgo personu iecēlusi, ievēlējusi vai apstiprinājusi amatā.

Gulbenes novada pašvaldībā 2024.gada 14.novembrī saņemts Arņa Šķēla 2024.gada 14.novembra iesniegums (Gulbenes novada pašvaldībā reģistrēts ar Nr.GND/5.10/24/2326-Š), ar kuru viņš izsaka savu piekrišanu būt par valdes locekli nodibinājumā “Gulbenes Olimpiskais centrs”.

Izvērtējot Gulbenes novada Bērnu un jaunatnes sporta skolas direktora Arņa Šķēla amatu savienošanu, konstatējams, ka saskaņā ar likuma “Par interešu konflikta novēršanu valsts amatpersonu darbībā” 7.panta ceturto daļu publiskas personas iestādes vadītājs papildus šā likuma 6.panta ceturtajā daļā noteiktajam var savienot valsts amatpersonas amatu ar amatu nodibinājumā. Likums “Par interešu konflikta novēršanu valsts amatpersonu darbībā” neparedz šo amatu savienošanai nepieciešamību saņemt valsts amatpersonas vai koleģiālās institūcijas rakstveida atļauju, kura attiecīgo personu iecēlusi, ievēlējusi vai apstiprinājusi amatā.

Ņemot vērā augstāk minēto un pamatojoties uz Biedrību un nodibinājumu likuma 94.panta trešo daļu, 95.panta otro un ceturto daļu, Nodibinājuma “Gulbenes Olimpiskais centrs” statūtu 7.1., 7.2. un 7.5.apakšpunktu, atklāti balsojot: ar \_\_\_ balsīm "Par" (\_\_\_\_\_\_), "Pret" – \_\_ (\_\_\_\_\_\_), "Atturas" – \_\_\_ (\_\_\_\_\_), Gulbenes novada pašvaldības dome NOLEMJ:

1. IECELT nodibinājuma “Gulbenes Olimpiskais centrs”, reģistrācijas numurs 40008231566, juridiskā adrese: Skolas iela 10A, Gulbene, Gulbenes novads, LV-4401, valdi uz četriem gadiem šādā sastāvā:
	1. Daumants Dreiškens, ar tiesībām nodibinājumu pārstāvēt kopīgi (kopā ar diviem valdes locekļiem);
	2. Lauris Krēmers, ar tiesībām nodibinājumu pārstāvēt kopīgi (kopā ar diviem valdes locekļiem);
	3. Arnis Šķēls, ar tiesībām nodibinājumu pārstāvēt kopīgi (kopā ar diviem valdes locekļiem).
2. UZDOT ieceltajai nodibinājuma “Gulbenes Olimpiskais centrs” valdei sagatavot un iesniegt nepieciešamos dokumentus Latvijas Republikas Uzņēmumam reģistram izmaiņu reģistrēšanai Biedrību un nodibinājumu reģistrā.

Sēde slēgta plkst. 11:15

Sēdi vadīja Anatolijs Savickis

Protokols parakstīts 2024. gada \_\_.\_\_\_\_\_\_\_\_\_\_\_\_\_\_

Sēdes protokolētāja Vita Baškere